આજે શરૂઆતે ઓટોમોબાઈલ, કેપિટલ ગુડ્સ સેક્ટરના શેરમાં સુધારાની ચાલ નોંધાઇ હતી. પાવર કંપનીના શેરમાં પણ સુધારો નોંધાયો હતો તો બીજી બાજુ જાહેર ક્ષેત્રની બેન્કના શેરમાં તથા રિયલ્ટી કંપનીના શેરમાં પ્રોફિટ બુકિંગ નોંધાયું હતું.દરમિયાન સ્મોલકેપ અને મિડકેપ સેક્ટરના શેરમાં પણ નીચા મથાળે ખરીદી જોવાઇ હતી. મૈરિકો, એમ્ફેસિસ, ટોરેન્ટ પાવર, ઇન્ડિયન હોટલ્સ, એવરેસ્ટ ઇન્ડસ્ટ્રીઝ, રેમકો ઇન્ડસ્ટ્રીઝ, એનએલસી ઇન્ડિયા કંપનીના શેરમાં આજે શરૂઆતે જ ત્રણથી સાત ટકા સુધીનો સુધારો નોંધાયો હતો.